หลังจากห่างหายการเขียนรีวิวไปเเรมเดือน วันนี้เรากลับมาเขียนรีวิวอีกรอบแล้วค่ะ คงไม่ได้แวะเข้ามาบ่อยๆ แต่ถ้ามีโอกาสก็จะเข้ามาเขียนให้อ่านกันเพลินๆนะคะ 

จริงๆที่กลับมาเขียนนี่เพราะถูกใจร้านนี้สุดๆ เลยขอมาเขียนแนะนำกันสักหน่อย กับร้านนี้เลยค่ะ ร้านPurr Cat Cafe Club ร้านที่ต้องบอกเลยว่าเป็นสวรรค์ของคนรักแมวจริงๆ ร้านนี้จะอยู่ในซอยสุขุทวิท 53 ค่ะ จริงๆจะเดินเข้าซอยไปก็ได้ แต่เราแนะนำว่านั่งมอเตอร์ไซค์รับจ้างไปจะดีกว่าค่ะ เพราะต้องเดินเข้าไปค่อนข้างลึกทีเดียว

ภายในร้านจะมีน้องเหมียวประมาณสัก 20-30ตัวได้มาคอยต้อนรับเราค่ะ บรรยากาศในร้านดีมากๆ มีที่นั่งทั้งแบบนั่งพื้นและนั่งเก้าอี้เลย(เราเลือกนั่งพื้นค่ะ) ทันทีที่นั่งปุ๊บ น้องเหมียวเดินมาหาก่อนเลย 2 ตัว และหลังจากที่พนักงานเอาเมนูมาวางให้บนโต๊ะ เปิดหน้าแรกขึ้นดู เจ้าเหมียวตัวนึงก็กระโดดขึ้นมานั่งทับเมนูทันที =W=; 

เราว่าแมวที่นี่ขี้เล่นและเชื่อง รับแขกทุกตัวจริงๆนะคะ บริการแขกดีเยี่ยมสมเป้นเจ้าของร้านกันเลยทุกตัว อิอิ ในส่วนของอาหาร บางอย่างก็อร่อยมากๆ แต่บางอย่างก็ไม่ไหวจะเคลียรืนะคะ อย่างพุดดิ้งนี่ ไม่ผ่านอย่างแรงค่ะ ให้ความรู้สึกเหมือนกำลังกินไข่ตุ๋นราดน้ำเชื่อมง่ะ แต่ทีรามิสุของที่ร้านนี่ อร่อยเวอร์เลยค่ะ ฟินสุดๆ พวกเครื่องดื่มก็รสชาติเข้มข้นดีค่ะ ^__^  

โดยรวมก็ถือว่าดอเคเลยค่ะ แต่ติดอยู่นิดเดียว คือเรื่องราคาอาหารค่ะ ราคาโหดมาก แต่ถ้ามองเป็นว่าไปนั่งชิวๆ เล่นกับแมงวก้ถือว่าคุ้มนะ(สำหรับเรา) ฉะนั้นสำหรับร้านนี้ เราให้ 5 ดาวค่า ถ้ามีโอกาสคงจะแวะไปอีกแน่ๆ >W<  
